**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Poskytovateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RÁMCOVÁ DOHODA O POSKYTOVANÍ SLUŽBY** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2023

TÁTO ZMLUVA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: [doplniť], člen predstavenstva a [doplniť], člen predstavenstva, kontaktná osoba pre technické veci: Mgr. Eva Tužinská, telefón: +421 (0)2 5950 1126, e-mail: tuzinska.eva@dpb.sk, kontaktná osoba pre zmluvné veci: JUDr. Alexandra Horvat, telefón: +421 (0)2 5950 1254, e-mail: horvat.alexandra@dpb.sk (ďalej len „**Objednávateľ**”) na jednej strane;
2. **[doplniť]**, spoločnosť založená a existujúca podľa práva Slovenskej republiky, so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Poskytovateľ**”) na druhej strane.

**Vzhľadom k tomu, že:**

1. Objednávateľ má záujem o poskytnutie služby – odborné vzdelávanie zamestnancov, za účelom čoho realizoval zákazku označenú interným číslom CP 4/2023 v zmysle internej smernice č. ER 97/2017 o obstarávaní v podmienkach DPB, a.s. na predmet zákazky „**Odborné vzdelávanie zamestnancov Dopravného podniku Bratislava, a.s.**“;
2. Poskytovateľ je úspešným uchádzačom realizovanej zákazky označenej interným číslom CP 4/2023 na predmet zákazky „**Odborné vzdelávanie zamestnancov Dopravného podniku Bratislava, a**“; a
3. Zmluvné strany majú záujem upraviť si vzájomné práva a povinnosti súvisiace s poskytovaním služby;

**DOHODLO SA NASLEDOVNÉ:**

## Definície a interpretácia zmluvných ustanovení

1. Pokiaľ nebude ďalej uvedené inak, výrazy použité v Zmluve s veľkými začiatočnými písmenami budú mať nasledovný význam:
2. **Cena** znamená odplatu za poskytnutie Služby na základe objednávky podľa článku 2 odsek 2.2 Zmluvy a fakturovaná podľa článku 4 Zmluvy, stanovená na základe cien podľa Prílohy 2 Zmluvy;
3. **Miesto plnenia** znamenáDopravný podnik Bratislava, akciová spoločnosť – Olejkárska 1 v Bratislave, vozovňa Krasňany - Račianska ulica č. 149 v Bratislave, vozovňa Jurajov dvor - Vajnorská 124 v Bratislave, vozovňa Hroboňova – Hroboňova 1 v Bratislave a vozovňa Petržalka – Betliarska 8 v Bratislave; prípadne iné miesto určené Objednávateľom;
4. **Občiansky zákonník** znamená zákona č. 40/1964 Zb. Občiansky zákonník v znení neskorších predpisov;
5. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
6. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;

1. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod. Jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
2. **Služba** znamená poskytovanie odborného vzdelávania zamestnancom Objednávateľa, bližšie špecifikované v Prílohe 1 Zmluvy;
3. **Zmluvná strana** znamená Objednávateľ a/alebo Poskytovateľ.
4. Okrem definovaných pojmov uvedených v článku 1 bode 1.1 Zmluvy, ak je ďalej v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
5. V Zmluve, ak z kontextu nevyplýva iný zámer,
	* 1. každý odkaz na Zmluvnú stranu zahŕňa aj jej právnych nástupcov, ako aj postupníkov a nadobúdateľov práv alebo záväzkov vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.

## Predmet Zmluvy

1. Predmetom Zmluvy je záväzok:
2. Poskytovateľa poskytovať Službu; a
3. Objednávateľa zaplatiť Poskytovateľovi Cenu za poskytnutú Službu,

a to za podmienok stanovených Zmluvou.

1. Poskytovanie Služieb bude uskutočňované na základe čiastkových objednávok podľa potrieb Objednávateľa. V čiastkových objednávkach bude presne určený rozsah poskytnutej Služby, Miesto plnenia a lehota na poskytnutie Služby. Takto vystavené objednávky budú podkladom pre fakturáciu podľa článku 4 Zmluvy. Objednávky budú písomné. Objednávky môže Objednávateľ zaslať poštou alebo elektronickou poštou na emailovú adresu kontaktnej osoby pre technické veci Poskytovateľa uvedenej v záhlaví Zmluvy. Doručením objednávky Poskytovateľovi sa objednávka považuje za potvrdenú Poskytovateľom.
2. Obchodovateľný finančný objem počas účinnosti Zmluvy je v celkovej výške **[doplniť]** **EUR** **(slovom: [doplniť] eur) bez DPH**. Uvedený finančný objem je predpokladaný a Objednávateľ nie je povinný ho vyčerpať.

## POVINNOSTI ZMLUVNÝCH STRÁN

* 1. Objednávateľ je povinný dohodnúť s kontaktným pracovníkom Poskytovateľa konkrétne termíny vykonávania zmluvných činností do 5. (piateho) dňa kalendárneho mesiaca, ktorý predchádza kalendárnemu mesiacu, v ktorom má Poskytovateľ Služby poskytovať. Na základe predchádzajúcej vety Objednávateľ pošle Poskytovateľovi objednávku najneskôr do 10. (desiateho) dňa kalendárneho mesiaca, ktorý predchádza kalendárnemu mesiacu, v ktorom má Poskytovateľ Služby poskytovať.
	2. Poskytovateľ sa zaväzuje poskytnúť Službu v Mieste plnenia a v rozsahu a lehote určenej podľa objednávky podľa článku 2 bod 2.2 Zmluvy.
	3. Poskytovateľ sa zaväzuje poskytnúť Službu Objednávateľovi v Pracovných dňoch v čase od 7:00 do 15:00 hod., pričom čas poskytnutia Služby si Zmluvné strany vopred dohodnú. Mimo vyššie uvedeného času môže Poskytovateľ poskytnúť Službu len s výslovným súhlasom Objednávateľa.
	4. Poskytovateľ je povinný mať na činnosti vykonávané podľa Zmluvy platné oprávnenie a všetci pracovníci Poskytovateľa musia byť na vykonávanú činnosť kvalifikovaní, zdravotne a odborne spôsobilí a preukázateľne zaškolení. Poskytovateľ zodpovedá za to, že osobné či kolektívne správanie sa pracovníkov Poskytovateľa nebude narúšať podmienky prevádzky Objednávateľa a nebude poškodzovať dobrú povesť Objednávateľa.
	5. Poskytovateľ sa zaväzuje poskytnúť Objednávateľovi Službu vo vlastnom mene, na vlastnú zodpovednosť a na vlastné nebezpečenstvo, za podmienok dohodnutých v Zmluve, samostatne, na požadovanej odbornej úrovni a v súlade s príslušnými osobitnými predpismi a slovenskými technickými normami.
	6. Po absolvovaní každého jednotlivého školenia sa Poskytovateľ zaväzuje odovzdať zamestnancom Objednávateľa príslušné dokumenty preukazujúce absolvovanie školenia (preukazy odbornej spôsobilosti).
	7. Poskytovateľ je povinný dodržiavať všetky ustanovenia právnych predpisov na zaistenie bezpečnosti a ochrany zdravia pri práci a požiarnej ochrany pri činnostiach súvisiacich s plnením Zmluvy.
	8. Poskytovateľ preberá zodpovednosť za to, že pracovníci realizujúci predmet Zmluvy budú mať doklady o absolvovaní predpísaných školení o bezpečnosti a ochrane zdravia pri práci a o požiarnej bezpečnosti, lekárske potvrdenia o vyhovujúcom zdravotnom stave pre vykonávané činnosti a preukazy spôsobilosti na výkon vybraných činností. Poskytovateľ je povinný na výzvu Objednávateľa predložiť kópie týchto dokladov.
	9. Poskytovateľ sa zaväzuje strpieť výkon kontroly Objednávateľa súvisiacej s realizáciou predmetu Zmluvy kedykoľvek počas účinnosti Zmluvy, a to oprávnenými zástupcami Objednávateľa, a poskytnúť im všetku potrebnú súčinnosť.
	10. Poskytovateľ je zodpovedný za presnosť, správnosť, pravdivosť a úplnosť všetkých informácií poskytovaných Objednávateľovi.
	11. Poskytovateľ je povinný poskytovať Služby tak, aby nedošlo k poškodeniu zdravia vlastných pracovníkov ani tretích osôb a poškodeniu majetku. Poskytovateľ zodpovedá za bezpečnosť a ochranu zdravia svojich zamestnancov a tretích osôb oprávnene sa zdržujúcich na Mieste plnenia a za dodržiavanie predpisov požiarnej ochrany.
	12. Zmluvné strany sú povinné po riadnom poskytnutí Služby podpísať záznam o vykonaní školenia. Služba sa bude považovať za riadne poskytnutú a odovzdanú Objednávateľovi okamihom podpísania záznamu o vykonaní školenia oprávnenými zástupcami Zmluvných strán. V prípade rozporu predkladaného záznamu o vykonaní školenia so skutkovým stavom poskytnutej Služby alebo so Zmluvou, je Poskytovateľ povinný v lehote určenej Objednávateľom tento rozpor odôvodniť.
	13. Zmluvné strany sa dohodli, že podpísaním záznamu o vykonaní školenia bez výhrad po poskytnutí Služby oprávnenými zástupcami Zmluvných strán je preberacie konanie ukončené. V prípade, že poskytnutá Služba vykazuje akékoľvek vady, Objednávateľ nie je povinný prevziať jej výsledky až do úplného odstránenia vád.
	14. Pracovníci Poskytovateľa sú povinní správať sa pri poskytovaní Služby kultivovane, nesmú vstupovať do zmluvných objektov pod vplyvom alkoholu a/alebo psychotropných látok, nesmú v žiadnom prípade na pracovisku požívať alkoholické nápoje a v prípade pochybného správania sa sú povinní podrobiť sa dychovej skúške, kontrole vnášaných a odnášaných vecí, prehliadke v zmluvnom objekte, a to kedykoľvek na vyzvanie strážnej služby, resp. na výzvu kontaktnej osoby pre technické veci Objednávateľa. Dychovú skúšku je povinný vykonať tiež Poskytovateľ bezodkladne po nahlásení takejto požiadavky Objednávateľa a výsledok dychovej skúšky zdokladovať. Objednávateľ si vyhradzuje právo vykázať z pracoviska každého pracovníka Poskytovateľa, ktorý nerešpektuje zásady podľa tohto bodu Zmluvy a požiadať Poskytovateľa o nahradenie tohto pracovníka do 24 (dvadsaťštyri) hodín.
	15. Zmluvné strany sa zaväzujú, že počas účinnosti Zmluvy budú navzájom spolupracovať a poskytnú si navzájom súčinnosť potrebnú na realizáciu predmetu Zmluvy.

## ODPLATA A PLATOBNÉ PODMIENKY

1. Objednávateľ je povinný zaplatiť Poskytovateľovi za Služby Cenu.
2. Zmluvné strany sa dohodli, že Cena za poskytnuté Služby je uvedená v Prílohe 2 Zmluvy. Cena je stanovená v súlade so zákonom č. 18/1996 Z. z. o cenách v znení neskorších predpisov, je konečná, bez možnosti doúčtovania ďalších nákladov, pričom zahŕňa aj náklady na dopravu Poskytovateľa do/z Miesta plnenia. Cena uvedená v Prílohe 2 Zmluvy je počas účinnosti Zmluvy nemenná smerom nahor. Pri DPH sa bude postupovať podľa osobitných predpisov.
3. Objednávateľ uhradí Poskytovateľovi Cenu na základe faktúry, ktorú vystaví Poskytovateľ a ktorú odošle Objednávateľovi do 10. (desiateho) dňa v mesiaci nasledujúceho po kalendárnom mesiaci, za ktorý boli Služby poskytnuté.
4. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo zmluvy, pod ktorou je zmluva evidovaná Objednávateľom a k faktúre bude pripojená príslušná objednávka, prezenčná listina a záznam zo školenia . V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Poskytovateľovi na prepracovanie. Nová lehota splatnosti začína plynúť okamihom doručenia opravenej faktúry Objednávateľovi.
5. Cena je splatná do **60 (šesťdesiat) dní** odo dňa doručenia faktúry. Ak deň splatnosti Ceny pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň.
6. Cena sa považuje za zaplatenú dňom odpísania fakturovanej sumy vo výške Ceny z účtu Objednávateľa na účet Poskytovateľa uvedený v záhlaví Zmluvy.
7. Zmluvné strany sa dohodli, že Cenu je možné v súlade s § 18 ods. 1 písm. a) zákona č. 343/2015 Z. z. o verejnom obstarávaní v znení neskorších predpisov upraviť dodatkom k Zmluve, ak dôjde k zmene cien vstupov, ktoré majú podstatný vplyv na plnenie predmetu Zmluvy, a to o priemernú infláciu, resp. defláciu meranú bázickým indexom spotrebiteľských cien za obdobie od predloženia ponuky Poskytovateľom do verejného obstarávania, výsledkom ktorého je táto Zmluva, resp. od poslednej úpravy cien na základe tohto bodu Zmluvy, ak už bola indexačná doložka v zmysle tohto bodu Zmluvy počas trvania Zmluvy aplikovaná. Skutočnosti, ktoré odôvodňujú zmenu ceny podľa tohto bodu Zmluvy, musí v prípade návrhu na zmenu cien preukázať Zmluvná strana, ktorá zmenu navrhuje.
8. **ZODPOVEDNOSŤ ZA VADY, ZÁRUKA ZA AKOSŤ REKLAMÁCIE**
	1. Poskytovateľ zodpovedá za to, že Služba bude Objednávateľovi poskytovaná podľa podmienok a požiadaviek uvedených v Zmluve a objednávke, bez vád, v súlade so všeobecne záväznými predpismi a podľa pokynov Objednávateľa.
	2. Poskytovateľ je povinný pri plnení Zmluvy postupovať s odbornou starostlivosťou, dodržiavať všeobecne záväzné predpisy a dohody podľa Zmluvy, pričom ďalej sa Poskytovateľ bude riadiť podkladmi a pokynmi Objednávateľa.
	3. Objednávateľ prípady neplnenia povinností zo strany Poskytovateľa uvedených v Zmluve a/alebo v objednávke písomne oznámi na e-mailovú adresu kontaktnej osoby za technické veci Poskytovateľa s presným dátumom, časom, popisom udalostí a menom osoby, ktorá porušenie spôsobila. Poskytovateľ sa do 2 (dvoch) dní k neplneniu povinností vyjadrí na e-mailovú adresu kontaktnej osoby pre technické veci Objednávateľa.
	4. Poskytovateľ nezodpovedá za vady, ktoré boli spôsobené použitím podkladov, poskytnutých Objednávateľom a Poskytovateľ ani pri vynaložení odbornej starostlivosti nemohol zistiť ich nevhodnosť, alebo na ňu Objednávateľa upozornil, ale ten na ich použití trval.
	5. V prípade porušenia platných právnych predpisov súvisiacich s poskytovaním Služby zo strany Poskytovateľa, Poskytovateľ zodpovedá za škodu, ktorá Objednávateľovi týmto porušením vznikla. Objednávateľ má právo na úhradu preukázateľných sankcií, udelených mu zo strany orgánu v dôsledku porušenia zmluvných povinností zo strany Poskytovateľa.
	6. V prípade škôd na majetku Objednávateľa, ktoré preukázateľne vznikli činnosťou Poskytovateľa, je Poskytovateľ povinný tieto škody bezodkladne odstrániť na vlastné náklady.
	7. Poskytovateľ zodpovedá za škody, ktoré spôsobí Objednávateľovi a/alebo tretej osobe pri poskytovaní Služby.
	8. Poskytovateľ nezodpovedá za prípadné škody spôsobené nedbanlivosťou zamestnancov Objednávateľa, tretími osobami a vyššou mocou bez porušenia zmluvnej povinnosti.
	9. Zodpovednosť za škodu sa ďalej spravuje príslušnými ustanoveniami Obchodného zákonníka.
9. **VYHLÁSENIA**
10. Poskytovateľ vyhlasuje a ubezpečuje Objednávateľa, že ku dňu podpisu Zmluvy Poskytovateľom:
11. osoba konajúca za Poskytovateľa je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;
12. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na poskytnutie Služby, a riadne plní všetky povinnosti, porušenie ktorých by mohlo viesť k jeho zrušeniu;
13. je zapísaný v Registri partnerov verejného sektora, pokiaľ sa naňho takáto povinnosť vzťahuje;
14. spĺňa všetky podmienky stanovené všeobecne záväznými právnymi predpismi na poskytovanie Služieb;
15. uzatvorenie alebo plnenie Zmluvy Poskytovateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek svojmu veriteľovi, pričom v tejto súvislosti nie je najmä odporovateľným právnym úkonom; a
16. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu.
17. Poskytovateľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Poskytovateľa uvedené v tomto článku, v bode 6.1 Zmluvy je nepravdivé, Zmluvu by neuzatvoril, nakoľko uvedené vyhlásenia Objednávateľ považuje za skutočnosti, ktoré si vymienil.
18. Pokiaľ sa preukáže, že ktorékoľvek z vyhlásení Poskytovateľa uvedených v tomto článku bode 6.1 Zmluvy nebolo v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým v dôsledku konania Poskytovateľa, zaväzuje sa Poskytovateľ nahradiť škodu, ktorá vznikne Objednávateľovi v dôsledku skutočností, ktoré sú obsahom tohto vyhlásenia.
19. Objednávateľ vyhlasuje a ubezpečuje Poskytovateľa, že ku dňu podpisu Zmluvy Objednávateľom:
20. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
21. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
22. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na objednanie Služby, a riadne plní všetky povinnosti, porušenie ktorých by mohlo viesť k jeho zrušeniu.
23. **MLČANLIVOSŤ, OCHRANA INFORMÁCIÍ A OCHRANA OSOBNÝCH ÚDAJOV**
24. Zmluvné strany sa zaväzujú, že budú chrániť a utajovať pred nepovolanými osobami dôverné informácie a skutočnosti tvoriace obchodné tajomstvo (ďalej len „**Dôverné informácie**“). Za Dôverné informácie sa na účely Zmluvy považujú také informácie a skutočnosti, ktoré nie sú všeobecne známe, a ktoré svojím zverejnením môžu spôsobiť škodlivý následok pre ktorúkoľvek Zmluvnú stranu, a ktoré niektorá zo Zmluvných strán za chránené označila. Dôverné informácie môžu byť poskytnuté iným osobám len s písomným súhlasom dotknutej Zmluvnej strany. Dotknutá Zmluvná strana takýto súhlas bez zbytočného odkladu vydá, pokiaľ je nevyhnutný pre realizáciu Zmluvy a iná osoba poskytne dostatočné záruky, že nedôjde k vyzradeniu Dôverných informácií. Záväzok k ochrane a utajeniu trvá po celú dobu existencie Dôverných informácií.
25. Zmluvné strany berú na vedomie, že skutočnosti, o ktorých sa Zmluvné strany dozvedia pri plnení predmetu Zmluvy, budú považovať za obchodné tajomstvo v zmysle príslušných ustanovení Obchodného zákonníka.
26. Zmluvné strany sa zaväzujú zachovávať absolútnu mlčanlivosť aj po skončení tohto zmluvného vzťahu. Zmluvné strany sa zaväzujú, že tieto informácie nebudú bez písomného súhlasu všetkých účastníkov Zmluvy poskytnuté tretej strane.
27. Poskytovateľ si je vedomý, že pri spracovávaní osobných údajov odovzdaných Objednávateľom musí postupovať podľa Zákona o ochrane osobných údajov. Podmienky spracúvania osobných údajov Poskytovateľom budú predmetom osobitnej dohody Zmluvných strán.
28. Poskytovateľ prehlasuje, že má a spĺňa všetky predpoklady a možnosti k tomu, aby technicky a organizačne zabezpečil ochranu odovzdávaných osobných údajov zamestnancom Poskytovateľa tak, aby nemohlo dôjsť k neoprávnenému alebo náhodnému prístupu k týmto údajom, k ich zmene, zničeniu, či strate, neoprávnených prenosov, k ich neoprávnenému spracovaniu, ani k inému zneužitiu údajov, to všetko v súlade s právom a povinnosťami podľa Zákona o ochrane osobných údajov a súvisiacimi právnymi predpismi.
29. Poskytovateľ je povinný zachovávať mlčanlivosť o spracovávaných osobných údajoch, o bezpečnostných opatreniach, ktoré boli prijaté k zabezpečeniu ochrany osobných údajov. Poskytovateľ je povinný zabezpečiť plnenie povinností podľa Zmluvy aj svojimi zamestnancami, prípadne spolupracujúcimi osobami, a to v súlade s platnými právnymi predpismi.
30. Povinnosti Poskytovateľa podľa tohto článku Zmluvy sa vzťahujú aj na spolupracujúce osoby. Podmienky spracúvania osobných údajov spolupracujúcou osobou budú predmetom osobitnej dohody Objednávateľa so spolupracujúcou osobou.
31. **SANKCIE**
32. V prípade porušenia zmluvnej povinnosti Poskytovateľa podľa článku 3 bod 3.2 Zmluvy, Objednávateľ je oprávnený požadovať od Poskytovateľa zaplatenie zmluvnej pokuty vo výške 150 EUR (slovom: jednostopäťdesiat eur) za každé jednotlivé porušenie a za každý deň omeškania podľa článku 3 bod 3.2 Zmluvy.
33. V prípade, ak sa Objednávateľ dostane do omeškania so zaplatením Ceny, Poskytovateľ je oprávnený
od Objednávateľa požadovať zaplatenie úroku z omeškania vo výške 0,022 % z nezaplatenej Ceny za každý deň omeškania.
34. V prípade porušenia akejkoľvek zmluvnej povinnosti Poskytovateľa uvedenej v článku 3 Zmluvy (s výnimkou bodu 3.2 Zmluvy), Objednávateľ je oprávnený požadovať od Poskytovateľa zaplatenie zmluvnej pokuty vo výške 200 EUR (slovom: dvesto eur) za každé jednotlivé porušenie.
35. Povinnosť, splnenie ktorej bolo zaistené zmluvnou pokutou, je Poskytovateľ povinný plniť i po zaplatení zmluvnej pokuty. Zaplatením zmluvnej pokuty v zmysle tohto článku Zmluvy nezaniká právo na náhradu vzniknutej škody.
36. Zmluvné strany považujú určenie zmluvnej pokuty podľa tohto článku bod 8.1 a 8.3 Zmluvy za primerané a dostatočne určité. Zmluvnú pokutu sa Poskytovateľ zaväzuje uhradiť najneskôr do 10 (desiatich) Pracovných dní odo dňa doručenia výzvy Objednávateľa na zaplatenie zmluvnej pokuty.
37. V prípade vzniku škody a pri jej náhrade budú Zmluvné strany postupovať podľa § 373 a nasl. Obchodného zákonníka.
38. **KOMUNIKÁCIA**
39. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
40. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
41. v deň doručenia zásielky, ak bola zásielka doručená osobne alebo kuriérskou službou; alebo
42. v 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
43. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
44. Zmeny identifikačných údajov uvedených v Zmluve, sú si Zmluvné strany povinné oznámiť do 5 (piatich) Pracovných dní od realizácie týchto zmien.
45. **TRVANIE A ZÁNIK ZMLUVY**
46. Zmluva sa uzatvára na dobu určitú, a to:
47. **na 36 (tridsaťšesť) mesiacov** odo dňa účinnosti Zmluvy; alebo
48. do vyčerpania obchodovateľného finančného objemu podľa článku 2 bod 2.3 Zmluvy;

podľa toho, ktorá skutočnosť nastane skôr.

1. Zmluva môže byť ukončená aj skôr ako je uvedené v bode 10.1 tohto článku Zmluvy, a to jednostranným odstúpením od Zmluvy, jednostranným vypovedaním Zmluvy Objednávateľom alebo písomnou dohodou Zmluvných strán.
2. Odstúpiť od Zmluvy môžu Zmluvné strany pri podstatnom porušení zmluvného záväzku a v ostatných prípadoch uvedených v Zmluve alebo v zákone.
3. Za podstatné porušenie Zmluvy Objednávateľ považuje prípady, ak:
4. Poskytovateľ opakovane neposkytne Službu riadne alebo včas podľa článku 3 bod 3.2 Zmluvy;
5. poskytnutá Služba nebude zodpovedať vlastnostiam dohodnutým v Zmluve a/alebo objednávke, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
6. pri poskytovaní Služby nepostupuje s odbornou starostlivosťou, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave; a/alebo
7. sa niektoré z vyhlásení Poskytovateľa podľa článku 6 bodu 6.1 Zmluvy ukáže ako nepravdivé.
8. Za podstatné porušenie Zmluvy Poskytovateľ považuje prípad, ak sa niektoré z vyhlásení Objednávateľa podľa článku 6 bodu 6.4 Zmluvy ukáže ako nepravdivé.
9. Výzvy uvedené v tomto článku musia byť písomné a doručené na adresy pre doručovanie písomností uvedené v záhlaví Zmluvy alebo oznámené podľa článku 9 bod 9.3 Zmluvy.
10. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
11. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy, ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
12. Zmluvu môže Objednávateľ vypovedať aj bez udania dôvodu zaslaním písomnej výpovede Poskytovateľovi, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Poskytovateľovi. Objednávky potvrdené Poskytovateľom pred dátumom odoslania výpovede Poskytovateľovi zostávajú platné a budú vybavené podľa Zmluvy.
13. Zmluva zaniká aj na základe písomnej dohody Zmluvných strán.
14. **ZÁVEREČNÉ USTANOVENIA**
15. Zmluva nadobúda účinnosť dňom nasledujúcim po dni jej zverejnenia podľa § 47a Občianskeho zákonníka.
16. Práva a povinnosti Zmluvných strán neupravené v Zmluve sa spravujú príslušnými ustanoveniami Obchodného zákonníka.
17. Vzťahy upravené Zmluvou, ako aj vzťahy vznikajúce zo Zmluvy sa spravujú právnym poriadkom Slovenskej republiky.
18. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
19. Práva a povinnosti zo Zmluvy prechádzajú na právnych nástupcov Zmluvných strán. Poskytovateľ môže svoje pohľadávky voči Objednávateľovi vyplývajúce zo Zmluvy postúpiť len s predchádzajúcim písomným súhlasom Objednávateľa.
20. Zmluvu možno meniť jedine formou písomných, očíslovaných dodatkov, podpísaných Zmluvnými stranami.
21. Zmluvné strany sa dohodli v rozsahu, v akom to právne predpisy pripúšťajú, že vylučujú právo Poskytovateľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Poskytovateľovi.
22. Objednávateľ môže kedykoľvek započítať pohľadávku, ktorú má voči Poskytovateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Poskytovateľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
23. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
24. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
25. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
26. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu. Objednávateľ dostane 2 (dva) rovnopisy a Poskytovateľ dostane 1 (jeden) rovnopis.

Prílohy:

Príloha 1 - Špecifikácia služieb

Príloha 2 – Cena

**PRÍLOHA 1**

**ŠPECIFIKÁCIA SLUŽBY**

Predmetom zákazky je dodanie služby, základného školenia, opakovaného oboznámenia a aktualizačnej odbornej prípravy, na ktoré je potrebné vystavenie a evidencia osvedčenia alebo preukazu odbornej spôsobilosti na vykonávanie činnosti. Požadujeme obstaranie dodávateľa na odborné školenia, vyžadované legislatívou, v týchto oblastiach:

Obsluha zdvíhacích zariadení

základný kurz žeriavnik

AOP žeriavnik

opakované oboznámenie žeriavnik

základný kurz viazač bremien

AOP viazač bremien

opakované oboznámenie viazač bremien

základný kurz obsluha zdvíhacích zariadení

AOP obsluha zdvíhacích zariadení

opakované oboznámenie obsluha zdvíhacích zariadení

základný kurz dozorca výťahu

AOP dozorca výťahu

opakované oboznámenie dozorca výťahu

základné školenie prevádzkový technik zdvíhacích zariadení

základný kurz obsluhy pohyblivej pracovnej plošiny

AOP obsluhy pohyblivá pracovná plošina

opakované oboznámenie obsluhy pohyblivej pracovnej plošiny

Zvislá posuvná brána s motorovým pohonom s výškou zdvihu nad 2,7 m

odborná príprava lešenárov -montáž a demontáž lešenia

základný kurz

opakované oboznámenie

aktualizačná odborná príprava

obsluha plynových zariadení

základné školenie obsluhy VTZ tlakových -tlakových nádob stabilných

základný kurz obsluhy plynových zariadení

AOP obsluhy plynových zariadení

opakované oboznámenie obsluhy plynových zariadení

obsluha vybraných stavebných strojov

základné školenie obsluha stavebných strojov

AOP obsluha stavebných strojov

opakované oboznámenie obsluha stavebných strojov

obsluha ručnej motorovej píly

základný kurz obsluha RMP pri inej činnosti

AOP obsluha RMP pri inej činnosti

opakované oboznámenie obsluha RMP pri inej činnosti

Dodávateľ musí disponovať oprávneniami a potvrdeniami   vyžadovanými legislatívou na vykonávanie výchovy a vzdelávania oblastiach  rozsahu predmetu zákazky:

Výchova a vzdelávanie osôb na obsluhu vyhradených technických zariadení zdvíhacích ( v súlade s Vyhl. 205/2010), Výchova a vzdelávanie viazačov bremien, Výchova a vzdelávanie osôb na obsluhu VTZ tlakových, Výchova a vzdelávanie osôb na obsluhu VTZ plynových, Výchova a vzdelávanie osôb na montáž a demontáž lešenia (lešenári), Výchova a vzdelávanie zamestnancov na obsluhu vybraných stavebných strojov a zariadení, , Výchova a vzdelávanie osôb na obsluhu ručnej motorovej reťazovej píly pri inej činnosti.

**PRÍLOHA 2**

**CENA**

|  |  |  |  |
| --- | --- | --- | --- |
| **názov** | **predpokladaný počet účastníkov 2023 - 2025** | **cena bez DPH/ účastník** | **cena bez DPH celkom** |
| **Obsluha zdvíhacích zariadení**  |   |   |   |
| základný kurz žeriavnik | 20 | [doplniť] | [doplniť] |
| AOP žeriavnik | 110 | [doplniť] | [doplniť] |
| opakované oboznámenie žeriavnik | 310 | [doplniť] | [doplniť] |
| základný kurz viazač bremien | 20 | [doplniť] | [doplniť] |
| AOP viazač bremien | 110 | [doplniť] | [doplniť] |
| opakované oboznámenie viazač bremien | 400 | [doplniť] | [doplniť] |
| základný kurz obsluha zdvíhacích zariadení | 20 | [doplniť] | [doplniť] |
| AOP obsluha zdvíhacích zariadení | 180 | [doplniť] | [doplniť] |
| opakované oboznámenie obsluha zdvíhacích zariadení | 530 | [doplniť] | [doplniť] |
| základný kurz dozorca výťahu | 10 | [doplniť] | [doplniť] |
| AOP dozorca výťahu | 5 | [doplniť] | [doplniť] |
| opakované oboznámenie dozorca výťahu | 50 | [doplniť] | [doplniť] |
| základné školenie prevádzkový technik zdvíhacích zariadení | 5 | [doplniť] | [doplniť] |
| základný kurz obsluhy pohyblivej pracovnej plošiny | 20 | [doplniť] | [doplniť] |
| AOP obsluhy pohyblivá pracovná plošina | 10 | [doplniť] | [doplniť] |
| opakované oboznámenie obsluhy pohyblivej pracovnej plošiny | 220 | [doplniť] | [doplniť] |
| Zvislá posuvná brána s motorovým pohonom s výškou zdvihu nad 2,7 m | 200 | [doplniť] | [doplniť] |
| **odborná príprava lešenárov -montáž a demontáž lešenia** |   |  |  |
| základný kurz | 10 | [doplniť] | [doplniť] |
| opakované oboznámenie | 20 | [doplniť] | [doplniť] |
| aktualizačná odborná príprava | 1 | [doplniť] | [doplniť] |
| **obsluha plynových zariadení**  |   |  |  |
| základné školenie obsluhy VTZ tlakových -tlakových nádob stabilných | 12 | [doplniť] | [doplniť] |
| základný kurz obsluhy plynových zariadení | 12 | [doplniť] | [doplniť] |
| AOP obsluhy plynových zariadení | 10 | [doplniť] | [doplniť] |
| opakované oboznámenie obsluhy plynových zariadení | 100 | [doplniť] | [doplniť] |
| **obsluha vybraných stavebných strojov** |   |  |  |
| základné školenie obsluha stavebných strojov | 5 | [doplniť] | [doplniť] |
| AOP obsluha stavebných strojov | 13 | [doplniť] | [doplniť] |
| opakované oboznámenie obsluha stavebných strojov | 30 | [doplniť] | [doplniť] |
| **obsluha ručnej motorovej píly** |   |  |  |
| základný kurz obsluha RMP pri inej činnosti | 10 | [doplniť] | [doplniť] |
| AOP obsluha RMP pri inej činnosti | 15 | [doplniť] | [doplniť] |
| opakované oboznámenie obsluha RMP pri inej činnosti | 15 | [doplniť] | [doplniť] |
| **Vydanie nového preukazu/ osvedčenia pri strate** |  | [doplniť] | [doplniť] |
| **SPOLU:** |  |  | [**doplniť**] |

**Počet účastníkov je predpokladaný, služby budú objednávané podľa aktuálnej potreby Objednávateľa.**

**PODPISY ZMLUVNÝCH STRÁN**

V Bratislave dňa \_\_\_\_\_\_\_\_\_\_\_\_\_\_

**Dopravný podnik Bratislava, akciová spoločnosť**

Meno: [doplniť]

Funkcia: člen predstavenstva

Meno: [doplniť]

Funkcia: člen predstavenstva

V Bratislave dňa \_\_\_\_\_\_\_\_\_\_\_\_\_\_

**[doplniť]**

Meno: [doplniť]

Funkcia: [doplniť]